hotchpotch/miracl-hf-unified huggingface dataset:
২০১৬ ইন্ডিয়ান প্রিমিয়ার লীগ
২০১৬ ইন্ডিয়ান প্রিমিয়ার লীগ (সংক্ষিপ্তভাবে আইপিএল ৯ বা ভিভো আইপিএল ২০১৬) হল আইপিএলের নবম আসর, যা পেশাদার টুয়েন্টি২০ লীগ প্রতিযোগিতা হিসাবে ২০০৭ সালে ভারতীয় ক্রিকেট কন্ট্রোল বোর্ড কর্তৃক চালু হয়। টুর্নামেন্টি ২০১৬ সালের ৯ এপ্রিল থেকে ২৯ মে পর্যায়ে অনুষ্ঠিত হয়। এ মৌসুমে রাজকোট ও পুনে ভিত্তিক দুটি নতুন দল গুজরাট লায়ন্স ও রাইসিং পুনে সুপারজায়ান্টস অংশগ্রহণ করে। তারা চেন্নাই সুপার কিংস ও রাজস্থান রয়্যালস এর পরিবর্তে খেলেছে, যারা দুই বছর (২০১৭ সাল পর্যন্ত) জন্য বহিষ্কৃত হয়েছে।
২৯ মে বেঙ্গালুরুর এম চিন্মাস্বামী স্টেডিয়ামে রয়েল চ্যালেঞ্জার বেঙ্গালুরুকে পরাজিত করে সানরাইজার্স হায়দ্রাবাদ ভিভো আইপিএলের শিরোপা প্রথমবারের মত অর্জন করে। সানরাইজার্স হায়দ্রাবাদের বেন কাটিং ফাইনালের ম্যান অব দ্যা ম্যাচ নির্বাচিত হয়।
ঘামাচি
ঘামাচি এক ধরনের চর্মরোগ। দেহের ঘর্মগ্রন্থিগুলোর মুখ যখন ময়লা ও ব্যাকটেরিয়ার জন্য আটকে যায়, তখন ঘাম বের হতে না পেরে সেখানে আটকে গিয়ে ঘামাচি হয়। এর সাথে যুক্ত হয় চুলকানি বা নানা রকম সংক্রমণ।
ত্বকের মৃত কোষ এবং স্টেফ এপিডারমাইডিস নামের জীবাণু ত্বকের লোমকূপের সঙ্গে লুকিয়ে থাকা ঘামগ্রন্থির মুখ বন্ধ করে দেয়। উষ্ণ আবহাওয়ায় প্রতিনিয়ত শরীরে ঘাম তৈরি হতে থাকে। কিন্তু ঘামগ্রন্থির মুখ বন্ধ থাকায় সেই ঘাম বের হতে পারে না। তাই লাল ফুসকুড়ি বা দানার আকারে যা ফুলে ওঠে, তাই হলো ঘামাচি। চুলকানি ও লাল দানার পাশাপাশি এগুলো অনেক সময় জ্বালা করে এবং ত্বকও লাল হয়ে যায়।
বড়দের ক্ষেত্রে ত্বকের যেসব জায়গায় ভাঁজ পড়ে এবং কাপড়ের ঘষা লাগে সেসব স্থানে ঘামাচি হয়। ছোটদের ঘাড়ে, কাঁধে, বুকে, বগলে, কনুইয়ের ভাঁজে এবং কুঁচকিতে ঘামাচি হয়।
ঘামাচির ফলে অনেক সময় জীবাণুর সংক্রমণ হয়, ত্বকে প্রদাহ সৃষ্টি হয় এবং চুলকায়। অতিরিক্ত গরমে ঘর্ম গ্রন্থি বন্ধ হয়ে শরীরকে পরিশ্রান্ত করে তোলে। এর ফলে নিম্ন রক্তচাপ, অবসাদ, বমি বমি ভাব, মাথা ব্যথা হয় এবং নাড়ীর স্পন্দন দ্রুত হয়। এর ফলে হিটস্ট্রোকও হতে পারে।
গালা ইউনিয়ন
গালা ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল সদর উপজেলার অন্তর্গত। এটি টাঙ্গাইল শহরের ৪ কিলোমিটার উত্তরে অবস্থিত।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, গালা ইউনিয়নের মোট জনসংখ্যা ২৮,২৬৬ জন। এই ইউনিয়নে মোট ঘরসংখ্যা ৬৪৮৪ টি।
গালা ইউনিয়নের গড় স্বাক্ষরতার হার শতকরা ৫২ ভাগ (পুরুষ-৫৬.৬%, মহিলা-৪৭.৩%)।
টাঙ্গাইল শহরের নতুন বাস টার্মিনাল গালা ইউনিয়নের অদূরে অবস্থিত।
পোড়াবাড়ী ইউনিয়ন
পোড়াবাড়ী ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল সদর উপজেলার অন্তর্গত। এটি টাঙ্গাইল শহরের ৭ কিলোমিটার দক্ষিণ-পশ্চিমে অবস্থিত।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, পোড়াবাড়ী ইউনিয়নের মোট জনসংখ্যা ২১,৬২২ জন। এই ইউনিয়নে মোট ঘরসংখ্যা ৪৮৯৭ টি।
পোড়াবাড়ী ইউনিয়নের গড় স্বাক্ষরতার হার শতকরা ৩৯.৯ ভাগ (পুরুষ-৪৩.৪%, মহিলা-৩৬.৫%)।
ছিলিমপুর ইউনিয়ন
ছিলিমপুর ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল সদর উপজেলার অন্তর্গত। এটি টাঙ্গাইল শহরের ৮ কিলোমিটার দক্ষিণে অবস্থিত।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, ছিলিমপুর ইউনিয়নের মোট জনসংখ্যা ২০,৭৯৪ জন। এই ইউনিয়নে মোট ঘরসংখ্যা ৪৮৩৭ টি।
ছিলিমপুর ইউনিয়নের গড় স্বাক্ষরতার হার শতকরা ৪৬.৪ ভাগ (পুরুষ-৫০.৩%, মহিলা-৪২.৯%)।
কাকুয়া ইউনিয়ন
কাকুয়া ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল সদর উপজেলার অন্তর্গত। এটি টাঙ্গাইল শহরের ১২ কিলোমিটার উত্তর-পশ্চিমে যমুনা নদীর অবস্থিত।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, কাকুয়া ইউনিয়নের মোট জনসংখ্যা ৩৭,২৬০ জন। এই ইউনিয়নে মোট ঘরসংখ্যা ৫৬১৪ টি।
কাকুয়া ইউনিয়নের গড় স্বাক্ষরতার হার শতকরা ৩১.৮ ভাগ (পুরুষ-৩৫.৪%, মহিলা-২৮%)।
কাতুলী ইউনিয়ন
কাতুলী ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল সদর উপজেলার অন্তর্গত। এটি টাঙ্গাইল শহরের ৯ কিলোমিটার পশ্চিমে যমুনা নদীর অবস্থিত।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, কাতুলী ইউনিয়নের মোট জনসংখ্যা ২৯,৮১১ জন। এই ইউনিয়নে মোট ঘরসংখ্যা ৬৪৩৩ টি।কাতুলী ইউনিয়নের গড় স্বাক্ষরতার হার শতকরা ৩৩ ভাগ (পুরুষ-৩৭.১%, মহিলা-২৯.২%)।
উল্লেখযোগ্য শিক্ষা প্রতিষ্ঠানগুলো হলো
মগড়া ইউনিয়ন
মগড়া ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল সদর উপজেলার অন্তর্গত। এটি টাঙ্গাইল শহরের ১৬ কিলোমিটার উত্তরে অবস্থিত।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, মগড়া ইউনিয়নের মোট জনসংখ্যা ৩২,১০৯ জন। এই ইউনিয়নে মোট ঘরসংখ্যা ৫৬১৪ টি।
মগড়া ইউনিয়নের গড় স্বাক্ষরতার হার শতকরা ৪৩.৬ ভাগ (পুরুষ-৪৮.৫%, মহিলা-৩৯%)।
মাহমুদনগর ইউনিয়ন
মাহমুদনগর ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল সদর উপজেলার অন্তর্গত। এটি টাঙ্গাইল শহরের ১৪ কিলোমিটার পশ্চিমে যমুনা নদীর তীরে অবস্থিত।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, মাহমুদনগর ইউনিয়নের মোট জনসংখ্যা ১৯,১৫৭ জন। এই ইউনিয়নে মোট ঘরসংখ্যা ৪১৭৫ টি।
মাহমুদনগর ইউনিয়নের গড় স্বাক্ষরতার হার শতকরা ৩৬ ভাগ (পুরুষ-৪০.১%, মহিলা-৩২%)।
হুগড়া ইউনিয়ন
হুগড়া ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল সদর উপজেলার অন্তর্গত। এটি টাঙ্গাইল শহরের ১৭ কিলোমিটার পশ্চিমে যমুনা নদীর তীরে অবস্থিত।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, হুগড়া ইউনিয়নের মোট জনসংখ্যা ৩৪,৪৯০ জন। এই ইউনিয়নে মোট ঘরসংখ্যা ৭০৭৩ টি।
হুগড়া ইউনিয়নের গড় স্বাক্ষরতার হার শতকরা ৩৭ ভাগ (পুরুষ-৪২.২%, মহিলা-৩১.৮%)।
দাইন্যা ইউনিয়ন
দাইন্যা ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল সদর উপজেলার অন্তর্গত। এটি টাঙ্গাইল শহরের ৫ কিলোমিটার পশ্চিমে অবস্থিত।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, দাইন্যা ইউনিয়নের মোট জনসংখ্যা ৩১,৪৪০ জন। এই ইউনিয়নে মোট ঘরসংখ্যা ৭২৮৩ টি।
দাইন্যা ইউনিয়নের গড় স্বাক্ষরতার হার শতকরা ৪৭.৭ ভাগ (পুরুষ-৫২.৫%, মহিলা-৪৩.২%)।
বাঘিল ইউনিয়ন
বাঘিল ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল সদর উপজেলার অন্তর্গত। এটি টাঙ্গাইল শহরের ৮ কিলোমিটার উত্তর-পশ্চিমে অবস্থিত।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, বাঘিল ইউনিয়নের মোট জনসংখ্যা ৩০,৪৩৭ জন। এই ইউনিয়নে মোট ঘরসংখ্যা ৬৮৫৮ টি।
বাঘিল ইউনিয়নের গড় স্বাক্ষরতার হার শতকরা ৪১ ভাগ (পুরুষ-৪৫.৭%, মহিলা-৩৬.৫%)।
রহমতখালি নদী
রহমতখালি নদী বা রহমতখালি খাল বাংলাদেশের একটি ছোট নদী। নদীটির শুরু ফেনী থেকে আর শেষ মেঘনা নদীর মুখে। নদীটির অবস্থান তিনটি জেলা ঘিরে ফেনী, নোয়াখালী ও সর্বশেষ লক্ষ্মীপুর।
এই নদীর তীরে অবস্থিত লক্ষ্মীপুর জেলাসহ এর বিভিন্ন ইউনিয়ন এবং মজু চৌধুরীর হাট। নদীটি লম্বায় প্রায় ৮৫ মাইল আর পাশ থেকে ১৪১ গজ দৈর্ঘ্য; আর গভীরতা ৩৫ হাত। নদীটির পূর্ব দিকে বেশ কয়েকটি ভাসমান মাছ চাষের মৎস্য খামার রয়েছে যাতে প্রায় বারো মাসই মাছ চাষ করা হয়।
নিকরাইল ইউনিয়ন
নিকরাইল ইউনিয়ন (English:Silimpur Union) হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার ভূঞাপুর উপজেলার অন্তর্গত। এটি টাঙ্গাইল শহরের ৩৩ কিলোমিটার উত্তরে অবস্থিত।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, নিকরাইল ইউনিয়নের মোট জনসংখ্যা ২৫,৮১৩ জন। এই ইউনিয়নে মোট ঘরসংখ্যা ৫৯০৯ টি।
নিকরাইল ইউনিয়নের গড় শিক্ষিতের হার শতকরা ৪২.৩ ভাগ (পুরুষ-৪৬.৫%, মহিলা-৩৭.৮%)।
সরকারী সাদাত বিশ্ববিদ্যালয় কলেজ
সরকারী সাদাত বিশ্ববিদ্যালয় কলেজ অথবা সংক্ষেপে করটিয়া সাদাত কলেজ, বাংলাদেশের টাঙ্গাইল সদর উপজেলার করটিয়ায় অবস্থিত একটি ঐতিহ্যবাহী কলেজ। এটি হল অবিভক্ত বাংলায় মুসলমানদের প্রতিষ্ঠিত প্রথম কলেজ। ঢাকা-টাঙ্গাইল রোডের উপরে ঢাকা থেকে ৯০ কিলোমিটার উত্তর-পশ্চিমে এবং টাঙ্গাইল থেকে ৭ কিলোমিটার পূর্বে অবস্থিত। ৩৮ একর জমির উপর প্রতিষ্ঠিত এই কলেজ জন্ম লগ্ন থেকেই বাংলাদেশের শিক্ষা উন্নয়নের ক্ষেত্রে এক অনন্য অবদান রেখে চলেছে। কলেজটি বর্তমানে বাংলাদেশ জাতীয় বিশ্ববিদ্যালয় এর অধিভুক্ত।
১৯২৬ সালে আটিয়ার চাঁদ ওয়াজেদ আলী খান পন্নী পিতামহ সাদাত আলী খান পন্নীর নামে কলেজটি প্রতিষ্ঠা করেন। প্রিন্সিপাল ইবরাহিম খাঁ এই কলেজের প্রথম প্রিন্সিপাল ছিলেন। ১৯২৬ থেকে ১৯৪৭ সাল পর্যন্ত সুদীর্ঘ একুশ বছর তিনি এই পদে বহাল ছিলেন। ১৯৩৮ সালে শেরে বাংলা এ কে ফজলুল হক যখন অবিভক্ত বাংলার প্রধানমন্ত্রী হন তখন তিনি কলেজটি পরিদর্শন করতে আসেন এবং কলেজের জন্যে মোটা অংকের অনুদান বরাদ্দ করেন। ঐ বছরই কলেজটি ডিগ্রি কলেজে উন্নীত করা হয়। কথিত আছে যে, শেরে বাংলার সফরের সময় করটিয়ার জনসাধারণ প্রধানমন্ত্রীর কাছে করটিয়াকে একটি আদর্শ গ্রামে পরিণত করার জন্যে আবেদন করেছিল। প্রতি উত্তরে তিনি বলেছিলেন, "করটিয়াকে আর কি করে আদর্শ করবো, এ গ্রামতো আদর্শ গ্রামেরও আদর্শ"।
বর্তমানে সরকারি সা'দত কলেজ এ প্রায় ২৬,০০০ জন শিক্ষার্থী অনার্স (সম্মান ) ও পাস কোর্স সহ মাষ্টার্স এ অধ্যয়নরত আছে। বর্তমানে ১৮টি বিষয়ে অনার্স ও ১২টি বিষয়ে মাষ্টার্স কোর্স চালু আছে। 
নতুন করে চারতলা বিশিষ্ট দুটি একাডেমিক ভবন, একটি ছাত্র হোস্টেলে, একটি ছাত্রী হোস্টেল নির্মাণ কাজ শেষ হয়েছে। মোট পাঁচটি একাডেমিক ভবন,দুটি হিন্দু হোস্টেল, তিনটি ছেলেদের হোস্টেল, দুটি মেয়েদের হোস্টেল রয়েছে। সমৃদ্ধশালী লাইব্রেরি রয়েছে, যেখানে আছে হাতে লেখা কোরআন শরীফ সহ আর দুর্লভ সব বই।
আছে কবি নজরুল এর বিশ্রাম নেওয়া সেই স্মৃতিচারণ নজরুল কুটির। দুটি মনোরম পরিবেশের পুকুর রয়েছে। বর্তমানে চারতলা ভবন বিশিষ্ট মসজিদ নির্মিত হচ্ছে। এই কলেজে রয়েছে আলাদা মেডিক্যাল হল। যেখানে ছাত্রছাত্রীদের বিনামূল্যে চিকিৎসা করা হয়ে থাকে। এছাড়া রয়েছে বিতর্ক ক্লাব, বিএনসিসি, রোভার স্কাউটস সহ আরও অনেক সংগঠন। রয়েছে মাসিক সাহিত্য পত্রিকা।
রুনা লায়লার প্লেব্যাক করা চলচ্চিত্রের তালিকা
রুনা লায়লা (, জন্ম: ১৭ নভেম্বর, ১৯৫২) একজন খ্যাতনামা বাংলাদেশী গায়িকা। তিনি বাংলাদেশে চলচ্চিত্র, পপ ও আধুনিক সঙ্গীতের জন্য বিখ্যাত। তবে বাংলাদেশের বাইরে গজল গায়িকা হিসাবে দক্ষিণ এশিয়ার অন্যান্য দেশে তাঁর সুনাম আছে। বাংলাদেশ স্বাধীন হওয়ার আগে থেকেই তিনি চলচ্চিত্রের গায়িকা হিসাবে কাজ শুরু করেন। বাংলাদেশ ছাড়াও ভারতীয় এবং পাকিস্তানী চলচ্চিত্রের অনেক গানে তিনি কণ্ঠ দিয়েছেন। রুনা লায়লা বাংলা, উর্দু, পাঞ্জাবি, হিন্দী, সিন্ধি, গুজরাটি, বেলুচি, পশতু, পারসিয়ান, আরবি, মালয়, নেপালি, জাপানি, স্পেনিশ, ফ্রেঞ্চ, ইতালীয় ও ইংরেজি ভাষাসহ মোট ১৮টি ভাষায় ১০ হাজারেরও বেশি গান করেছেন। পাকিস্তানে তাঁর গান "দমাদম মাস্ত কালান্দার" অত্যন্ত জনপ্রিয়।
গ্লোরিয়া জিন'স কফিস
গ্লোরিয়া জিন’স কফিস (ইংরেজিতে: Gloria Jean's Coffees) একটি কফিশপ ফ্র্যাঞ্চাইজি। অস্ট্রেলিয়া ভিত্তিক এই কোম্পানিটি বিশ্বের ৩৯টি দেশে কফিশপের ব্যবসা পরিচালনা করে। সারা বিশ্বে গ্লোরিয়া জিন’স-এর ১০০০-এরও অধিক দোকান রয়েছে, যার মধ্যে অস্ট্রেলিয়াতেই রয়েছে ৪৬০টির বেশি। ২০১৪ সালে রিটেইল ফুড গ্রুপ নামের একটি কোম্পানি গ্লোরিয়া জিন’সকে ১৬৩.৫ মিলিয়ন মার্কিন ডলারের বিনিময়ে কিনে নেয়।
গ্লোরিয়া জিন’স কফিস ১৯৭৯ সালে মার্কিন যুক্তরাষ্ট্রের শিকাগো শহরে ইয়ান ভেটকো কর্তৃক প্রতিষ্ঠিত হয়। সেসময় শিকাগোতে ছোট একটি কফি দোকান ও উপহার দোকানের মাধ্যমে গ্লোরিয়া জিন’স এর যাত্রা শুরু হয়।
বর্তমানে যুক্তরাষ্ট্রের ১১০টি স্থানে গ্লোরিয়া জিন’স-এর ব্যবসা পরিচালিত হচ্ছে। ১৯৯৫ সালে বিজ্ঞাপন প্রতিষ্ঠান ডিডিবি নিডহ্যামের ব্যবস্থাপনা পরিচালক নবি সালেহ এবং পিটার আরভিন অস্ট্রেলিয়াতে গ্লোরিয়া জিন’স-এর ব্যবসার উপযোগিতা ও সম্ভাবনা উপলব্ধি করেন এবং গ্লোরিয়া জিন’স ব্র্যান্ডের আন্তর্জাতিক লাইসেন্সিং অধিকারের স্বত্ব কিনে নেন। সালেহ এবং আরভিন অস্ট্রেলিয়াতে সম্পূর্ণ নিজেদের উদ্যোগে গ্লোরিয়া জিন’সের ব্যবসায়িক কার্যক্রম শুরু করেন। যুক্তরাষ্ট্র ও পুয়ের্তো রিকো ব্যতীত তারা অন্যান্য দেশে গ্লোরিয়া জিন’সের ব্যবসায়িক স্বত্ব ক্রয় করেন। ১৯৯৬ সালে অস্ট্রেলিয়ার সিডনিতে গ্লোরিয়া জিন’সের প্রথম কফির দোকান স্থাপিত হয়। এর দুই সপ্তাহ পর সিডনির আরেকটি স্থানে গ্লোরিয়া জিন’স তাদের দোকান স্থাপন করে। অস্ট্রেলিয়াতে কফি ব্যবসার সম্ভাবনা নিরীখের উদ্দেশ্যে এই দোকানগুলো প্রাথমিকভাবে চালু হয়।
গ্লোরিয়া জিন’স তাদের নিজেদের ব্র্যান্ডের কফি তৈরীকারী যন্ত্র বিক্রয় করে। এছাড়া বিভিন্ন স্বাদের কফি তারা গ্রাহকদের নিকট বিক্রয় করে থাকে। সম্প্রতি ব্রাজিলের পদকজয়ী সেরা কফির দানা গ্লোরিয়া জিন’স ক্রয় করেছে। ব্রাজিলসহ বিশ্বের বিভিন্ন কফি উৎপাদনকারী দেশ ও অঞ্চল থেকে গ্লোরিয়া জিন’স কফি সংগ্রহ করে।
অলিম্পিকে ব্রাজিল
ব্রাজিল প্রথম অলিম্পিক গেমসে অংশগ্রহণ করে ১৯২০ সালে তারপর থেকে সকল গ্রীষ্মকালীন অলিম্পিক গেমসে ক্রীড়াবিদ প্রেরণ করে আসছে, শুধুমাত্র ১৯২৮ গ্রীষ্মকালীন অলিম্পিক বাদে। ১৯৯২ সাল থেকে ব্রাজিল শীতকালীন অলিম্পিক গেমসেও অংশগ্রহণ করে আসছে, যদিও কোন ব্রাজিলীয় ক্রীড়াবিদ শীতকালীন ক্রীড়ায় একটিও পদক বিজয় করতে পারেনি।
ব্রাজিলের ক্রীড়াবিদগণ সর্বমোট ১০৮টি পদক জিতেছে। সবচেয়ে বেশি পদক জিতেছে ভলিবল, সেইলিং ও জুডো খেলাতে। বছর অনুযায়ী সবচেয়ে বেশি পদক জিতেছে ২০১২ সালে ১৭টি এবং ২০০৪ সালে সবচেয়ে বেশি ৫টি স্বর্ণপদক জিতেছে।
লেই কাস্পারেক
লেই মেগান কাস্পারেক (; জন্ম: ১৫ ফেব্রুয়ারি, ১৯৯২) এডিনবরায় জন্মগ্রহণকারী বিশিষ্ট নিউজিল্যান্ডীয় প্রমিলা আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য তিনি। এর পূর্বে ২০০৭ থেকে ২০১২ মেয়াদে তিনি স্কটল্যান্ড ক্রিকেট দলে প্রতিনিধিত্ব করেছেন। দলে তিনি মূলতঃ ডানহাতে ব্যাটিং করে থাকেন। এছাড়াও ডানহাতে অফ স্পিন বোলিংয়ে পারদর্শী লেই কাস্পারেক।
১৫ বছর বয়সে স্কটল্যান্ড দলে অভিষেক ঘটে কাস্পারেকের। ২০০৭ সালে কাউন্টি চ্যালেঞ্জ কাপের ঐ খেলায় স্কটল্যান্ডের প্রতিপক্ষ ছিল ইংরেজ কাউন্টি দল। ঐ বছরের শেষদিকে আন্তর্জাতিক ক্রিকেটে অভিষিক্ত হন। ইউরোপিয়ান চ্যাম্পিয়নশীপে আয়ারল্যান্ড ও নেদারল্যান্ডসের বিপক্ষে অংশ নেন তিনি।
২০০৮ সালে দক্ষিণ আফ্রিকায় অনুষ্ঠিত ক্রিকেট বিশ্বকাপের বাছাইপর্বে স্কটল্যান্ড দলের সদস্যরূপে তাকে মনোনীত করা হয়। পাঁচ খেলার মধ্যে চারটিতে অংশ নিলেও মাত্র চার রান সংগ্রহ করেন ও ১০ ওভারে ৫৭ রান দিয়ে কোন উইকেট লাভে ব্যর্থ হন।
তিন বছর নিউজিল্যান্ডের ঘরোয়া ক্রিকেটে অংশ নেয়ার পর জাতীয় দল নির্ধারণে আইসিসি'র মানদণ্ডের মুখোমুখি হন। কিন্তু নিউজিল্যান্ডে পদার্পণকালে এ সংক্রান্ত কোন লক্ষ্য নির্দিষ্ট করা ছিল না।
মে, ২০১৫ সালে অপ্রত্যাশিতভাবে ভারত সফরে যাবার জন্য নিউজিল্যান্ড দলের সদস্য হন তিনি। সফরের পাঁচ ওডিআই সিরিজের প্রত্যেকটিতেই অংশ নেন। এছাড়াও তিন টি২০আই সিরিজসহ সফরের সবগুলো খেলাতেই তার অংশগ্রহণ ছিল। অভিষেকের প্রথম ওডিআইয়ে নির্ধারিত ১০ ওভারে ৩/৩৯ লাভ করেন। ২০১৫ সালের শেষদিকে সফরকারী শ্রীলঙ্কা দলের বিপক্ষে অংশ নেন। খেলায় তিনি প্রথমবারের মতো চার উইকেট পান। ফেব্রুয়ারি, ২০১৬ তারিখে অস্ট্রেলিয়ার বিপক্ষে টুয়েন্টি২০ আন্তর্জাতিকে তিন ওভারে ৪/৭ পান। তার তুলনায় কেবলমাত্র এমি স্যাটার্দওয়েট সেরা বোলিং পরিসংখ্যান গড়েছেন।
আসন্ন ২০১৭ সালের আইসিসি মহিলা ক্রিকেট বিশ্বকাপকে ঘিরে সুজি বেটসের অধিনায়কত্ব ১৫-সদস্যের নিউজিল্যান্ড দলের তালিকা প্রকাশ করা হয়। এতে তিনিও অন্তর্ভূক্ত হন।
হেরম্বগণেশ
হেরম্বগণেশ বা হেরম্ব (, ) হলেন হিন্দু দেবতা গণেশের (গণপতি) পঞ্চমুণ্ডবিশিষ্ট মূর্তি। ইনি হেরম্বগণপতি নামেও পরিচিত। নেপাল রাষ্ট্রে এই মূর্তিটি বিশেষ জনপ্রিয়। গণেশের তান্ত্রিক উপাসনায় এই মূর্তিটি বিশেষ গুরুত্বপূর্ণ। হেরম্বগণেশ হলেন গণেশের ৩২টি জনপ্রিয়তম রূপের অন্যতম।
"মুদ্গলপুরাণ" গ্রন্থে ‘হেরম্বগণপতি’ নামটি হল গণেশের ৩২টি নামের অন্যতম। "স্কন্দপুরাণ" গ্রন্থে হেরম্ববিনায়ককে বারাণসীর নিকটস্থ ৫৬ জন বিনায়কের অন্যতম বলা হয়েছে। "ব্রহ্মবৈবর্ত পুরাণ" (৮টি নাম), "পদ্মপুরাণ" (১২টি নাম) ও "চিন্ত্যাগম" (১৬ গণপতি) গ্রন্থে গণেশের যে নামের তালিকা পাওয়া যায়, তাতে হেরম্ব নামটি অন্যতম। "গণেশপুরাণ" গ্রন্থেও গণেশের একটি বিশেষণ হল হেরম্ব।
"ব্রহ্মবৈবর্ত পুরাণ" গ্রন্থে ‘হেরম্ব’ শব্দটির অর্থ ব্যাখ্যা করা হয়েছে। ‘হে’ অক্ষরের মাধ্যমে অসহায়তা বা দুর্বলতা বোঝায় এবং ‘রম্ব’ শব্দটির মাধ্যমে দুর্বলকে রক্ষা করা ও তাদের ক্ষতির হাত থেকে রক্ষা করা বোঝায়। অর্থাৎ ‘হেরম্ব’ শব্দের অর্থ ‘দুর্বলের রক্ষাকর্তা’।
হেরম্বগণেশের মূর্তিতে পাঁচটি হস্তিমুণ্ড দেখা যায়। চারটি চার প্রধান দিকে মুখ করা এবং পঞ্চম মস্তকটি উপরের দিকে মুখ করা অবস্থায় থাকে। হেরম্বগণেশের পাঁচটি মস্তকের বর্ণ তাঁর পিতা শিবের পাঁচ রূপভেদ ঈশান, তৎপুরুষ, অঘোর, বামদেব ও সদ্যোজাতের গাত্রবর্ণের অনুরূপ। এই পাঁচটি মস্তক শক্তির প্রতীক। তাঁর গাত্রবর্ণ স্বর্ণাভ হলুদ। কোনো কোনো ক্ষেত্রে তাঁর গায়ের রং সাদা।
হেরম্বগণেশের বাহন সিংহ। সিংহবাহন হেরম্বগণেশের রাজকীয় সত্ত্বা ও দুর্ধর্ষ প্রকৃতির প্রতীক। কথিত আছে, এই বাহনটি তাঁর মা পার্বতীর বাহন। পার্বতীর থেকেই তিনি এই বাহনটি পেয়েছেন। সিংহ বাহন হলেও, কোনো কোনো মূর্তিতে গণেশের নিজস্ব বাহন মুষিককেও (ইঁদুর) সঙ্গে দেখা যায়। ১১শ-১৩শ শতাব্দীর মধ্যবর্তী সময়ে ওড়িশায় নির্মিত একটি মূর্তিতে হেরম্বগণেশের আসনের পাশে একটি ইঁদুর দেখা যায়। নেপালের ভক্তপুরে নির্মিত একটি মূর্তিতে দেখা যায়, হেরম্বগণেশ দুটি ইঁদুরের উপর দাঁড়িয়ে আছেন। নেপালে হেরম্বগণেশকে সাধারণত সিংহ ও ইঁদুরের সঙ্গে দেখা যায়।
মূর্তিতত্ত্ব-সংক্রান্ত শাস্ত্রগুলিতে হেরম্বগণেশের দশটি হাতের উল্লেখ আছে। তিনি একটি পাশ, দন্ত (নিজের ভগ্নদন্ত), অক্ষমালা, একটি পরশু (যুদ্ধের কুঠার), তিনমাথাওয়ালা মুগুর ও একটি মোদক ধরে থাকেন। দুটি হাত দেখা যায় বরদামুদ্রা (বরদানকারী ভঙ্গিমা) ও অভয়মুদ্রায় (অভয়দানকারী ভঙ্গিমা)। অন্যান্য বিবরণ অনুসারে, তাঁর হাতে একটি মালা ও একটি ফল থাকে। কোনো কোনো মূর্তিতে তাঁর হাতে একটি অঙ্কুশ থাকে। কোনো কোনো মূর্তিতে আবার দেখা যায়, হেরম্বগণেশের কোলে তাঁর স্ত্রী বসে আছেন এবং হেরম্বগণেশ তাঁকে আদর করছেন।
হেরম্বগণেশ হলেন দুর্বলের রক্ষাকর্তা। তিনি নির্ভীকতা ও শত্রুকে জয় বা ধ্বংস করার শক্তি প্রদান করতে পারেন।
গণেশের তান্ত্রিক পূজায় হেরম্বগণেশ জনপ্রিয়। হৈরম্ভ বা হেরুম্ব সম্প্রদায় নামে একটি তান্ত্রিক সম্প্রদায়ে একজন দেবী বা শক্তি সহ হেরম্বগণেশ পূজিত হন। এই দেবীকে তাঁর স্ত্রী মনে করা হলেও সাধারণভাবে তাঁকে তাঁর মা পার্বতীই মনে করা হয়। হেরম্বগণেশ ছয়টি অভিচার ক্রিয়ার (অশুভ উদ্দেশ্যে মন্ত্রের প্রয়োগ) সঙ্গে যুক্ত। মনে করা হয়, তাঁর মন্ত্র উচ্চারণ করে মন্ত্র-উচ্চারণকারী নিজের শত্রুকে মোহগ্রস্থ করতে পারেন, আকর্ষণ করতে পারেন, ঈর্ষান্বিত করতে পারেন, বশ করতে পারেন, অসার করতে পারেন বা হত্যা করতে পারেন।
রফিক উদ্দীন ভূঁইয়া
রফিক উদ্দীন ভূঁইয়া ছিলেন ভাষা সৈনিক ও ’৭১-এর মহান স্বাধীনতা যুদ্ধে ময়মনসিংহ অঞ্চলের অন্যতম সংগঠক। জাতির জনক বঙ্গবন্ধু শেখ মুজিবুর রহমান এর ঘনিষ্ঠ সহচর ৬দফা আন্দোলনের বিপ্লবী নেতা রফিক উদ্দিন ভূঁইয়া নান্দাইল উপজেলার মেরেঙ্গা গ্রামে ১৯২৮ সালের ২৫ জানুয়ারি জন্ম গ্রহণ করেন।
মহান স্বাধীনতা যুদ্ধে তাঁর তত্ত্বাবধানে ময়মনসিংহ অঞ্চলের মুক্তিযোদ্ধারা সংগঠিত হয়ে অংশ নেন। এর আগে ১৯৫২ সালে মহান ভাষা আন্দোলনের বীর সৈনিক হিসেবেও তিনি কাজ করেছেন। সে সময় তিনি ময়মনসিংহ জেলা আওয়ামী লীগের সাধারণ সম্পাদক নির্বাচিত হন।
দেশ স্বাধীনের পর ১৯৭৩ সালে রফিক উদ্দিন ভূঁইয়া নান্দাইল থেকে বিনা প্রতিদ্বন্দ্বিতায় জাতীয় সংসদ সদস্য নির্বাচিত হন। তিনি দীর্ঘকাল ময়মনসিংহ জেলা আওয়ামী লীগের সভাপতি ও বাংলাদেশ আওয়ামী লীগের ওয়াকিং কমিটির অন্যতম সদস্য ছিলেন। তিনি ১৯৫৬ থেকে ১৯৫৯ সাল পর্যন্ত ময়মনসিংহ জেলা বোর্ডের চেয়ারম্যানের দায়িত্ব পালন করেন। ভাষা সৈনিক ও বীর মুক্তিযোদ্ধা রফিক উদ্দিন ভূঁইয়া নান্দাইল সদরে মহান স্বাধীনতা যুদ্ধে বীর শহীদদের স্মৃতির প্রতি শ্রদ্ধা জানিয়ে ১৯৭২ সালে এলাকাবাসীর সহযোগিতায় শহীদ স্মৃতি আদর্শ (বর্তমানে ডিগ্রি) কলেজ প্রতিষ্ঠাতা করেন।
সাদামাটা জীবন ও নীতিবান মানুষ হিসেবে পরিচিত জননেতা রফিক উদ্দিন ভূঁইয়া ১৯৯৬ সালের ২৩ মার্চ বার্ধ্যকজনিত কারণে ইন্তেকাল করেন।
""
সুবল দাস
সুবল দাস (, ২৭ ডিসেম্বর, ১৯২৭ - ১৬ আগস্ট, ২০০৫) একজন বাংলাদেশী সঙ্গীত পরিচালক ও সুরকার। চলচ্চিত্রের সঙ্গীত পরিচালনা করে তিনি খ্যাতি অর্জন করেন। তবে তিনি বেতার ও টেলিভিশনের সাথেও যুক্ত ছিলেন। তাঁর সুরকৃত অসংখ্য গান বেতার ও টেলিভিশনের সঙ্গীতশিল্পীরা পরিবেশন করেন। তার সুরকৃত গান গেয়ে অনেক শিল্পী জনপ্রিয়তা ও খ্যাতি লাভ করেন।
সুবল দাস ১৯২৭ সালের ২৭ ডিসেম্বর তৎকালীন ব্রিটিশ ভারতের (বর্তমান বাংলাদেশ) ব্রাহ্মণবাড়িয়া জেলায় জন্মগ্রহণ করেন। তার বাবা রশিকলাল দাস এবং মা কামিনী দাস। পরিবারের আগ্রহেই তিনি সঙ্গীতচর্চা শুরু করেন। তিনি সেতারে তালিম নেন ওস্তাদ খাদেম হোসেন খান এবং ওস্তাদ আয়াত আলী খান এর কাছ থেকে। সঙ্গীতে পারদর্শিতা অর্জন করে তিনি সুর ও সঙ্গীত পরিচালনায় মনোনিবেশ করেন। সঙ্গীতের পাশাপাশি ফুটবল খেলায় ঝোঁক ছিল প্রবল। নিয়মিত খেলতেন ঢাকার আজাদ স্পোর্টিং ক্লাবের হয়ে।
সুবল দাস ১৯৫৯ সালে চলচ্চিত্রকার ফতেহ লোহানী পরিচালিত "আকাশ আর মাটি" চলচ্চিত্রে প্রথম সঙ্গীত পরিচালনা করেন। তার সুরকৃত মানবেন্দ্র মুখোপাধ্যায়ের গাওয়া "তবে কি আমার নেই কোন ঠাঁই" গানটি বিপুল প্রশংসিত হয়। ১৯৬৩ সালে পাকিস্তান বেতারের সঙ্গীত পরিচালক হিসেবে কাজ শুরু করেন। এরপর ১৯৬৭ সালে পাকিস্তান টেলিভিশনের সুরকার হিসেবে যোগ দেন। এ সময় তিনি কিছু উর্দু চলচ্চিত্রের সঙ্গীত পরিচালনা করেন। বাংলা চলচ্চিত্রের গানের মধ্যে "স্বরলিপি" চলচ্চিত্রের "গানেরি খাতায় স্বরলিপি লিখে", "আলো তুমি আলেয়া" চলচ্চিত্রের "আমি সাত সাগর পাড়ি দিয়ে", "যোগ বিয়োগ" চলচ্চিত্রের "এই পৃথিবীর পান্থশালায়" উল্লেখযোগ্য।
সুবল দাস ২০০৫ সালের ১৬ আগস্ট মৃত্যুবরণ করেন।
মাসুদ করিম
মাসুদ করিম ( ১৭ ফেব্রুয়ারি, ১৯৩৬ - ১৬ নভেম্বর, ১৯৯৬) একজন খ্যাতিমান বাংলাদেশী গীতিকার। দেশ বিদেশের অনেক খ্যাতিমান সুরকারেরা তার রচিত গানে সুর দিয়েছেন এবং বিখ্যাত সঙ্গীতশিল্পীরা গানে কণ্ঠ দিয়েছেন। সঙ্গীতে অবদানের জন্য দুইবার শ্রেষ্ঠ গীতিকার বিভাগে জাতীয় চলচ্চিত্র পুরস্কার পেয়েছেন।
মাসুদ করিম ১৯৩৬ সালের ১৭ ফেব্রুয়ারি তৎকালীন ব্রিটিশ ভারতের (বর্তমান বাংলাদেশ) কুষ্টিয়া জেলার কুমারখালী উপজেলার দুর্গাপুর কাজীপাড়ায় জন্মগ্রহণ করেন। তার বাবা রেজাউল করিম একজন সরকারি কর্মকর্তা এবং মা নাহার ছিলেন গৃহিনী।
মাসুদ করিম ঢাকা ও চট্টগ্রাম বেতারে প্রোগ্রাম অফিসার হিসেবে কর্মজীবন শুরু করেন। কয়েক বছর পরে তিনি ময়মনসিংহ কৃষি বিশ্ববিদ্যালয়ের ভাইস চ্যান্সেলরের সেক্রেটারি হিসেবে যোগ দান করেন। ১৯৬০ সাল থেকে তিনি বাংলাদেশ বেতার ও টেলিভিশনের জন্য গীত রচনা শুরু করেন। তবে ষাট, সত্তর ও আশির দশকে চলচ্চিত্রের গান রচনা করে তিনি খ্যাতি লাভ করেন।
মাসুদ করিম ১৯৬৫ সালে দিলারা আলোর সাথে চট্টগ্রাম বেতারে পরিচয় ও সেই সূত্র ধরে তারা বিবাহ বন্ধনে আবদ্ধ হন। তার স্ত্রী দিলারা আলো একজন সঙ্গীত শিল্পী। ষাট ও সত্তরের দশকে তিনি বাংলাদেশ বেতার ও টেলিভিশনে সঙ্গীত পরিবেশন করতেন।
জাতীয় চলচ্চিত্র পুরস্কার
মাসুদ করিম ১৯৯৬ সালের ১৬ নভেম্বর কানাডার মন্ট্রিঅলে মৃত্যুবরণ করেন। ১৯৯৫ সালের সেপ্টেম্বর মাসে নর্থ আমেরিকান লেবার ডে লং উইক এন্ড এ ডাউন টাউন মন্ট্রিয়ালের শেরাটন হোটেলে ফেডারেশন অব বাংলাদেশী এসোসিয়েশন ইন নর্থ আমেরিকার ৩ দিনব্যাপি বাৎসরিক সম্মেলন ফোবানা চলাকালে তার হার্ট অ্যাটাক হয়। মন্ট্রিয়ালে চিকিৎসা চলাকালীন তাঁর দুরারোগ্য ক্যান্সার ধরা পড়ে। দীর্ঘদিন চিকিৎসার পর তিনি মন্ট্রিয়ালে মারা যান।
রাজশাহী সাধারণ গ্রন্থাগার
রাজশাহী সাধারণ গ্রন্থাগার বাংলাদেশের অন্যতম প্রাচীন গ্রন্থাগার। এই গ্রন্থাগারের আদি নাম ছিলো রাজশাহী সাধারণ পুস্তকালয়। ১৯৭৫ সালের গঠনতন্ত্র সংশোধনীর মাধ্যমে নামকরণ হয় "রাজশাহী সাধারণ গ্রন্থাগার"।
দিঘাপাতিয়ার জমিদার রাজা প্রমদা নাথ রায়ের দানকৃত জমিতে কাশিমপুরের জমিদার রায় বাহাদুর কেদার নাথ প্রসন্ন লাহিড়ী কতৃক স্থাপিত বর্তমান ভবনে গ্রন্থাগারটি ১৮৮৪ সালে আনুষ্ঠানেকভাবে যাত্রা শুরু করলেও প্রকৃত সূচনাকাল আরো আগের। রাজশাহী নগরীর মিয়াপাড়ায় অবস্থিত বলে এটিকে ‘মিয়াপাড়া সাধারণ গ্রন্থাগার’ বলেই চেনে অনেকে। প্রতিষ্ঠাতা ছিলেন রানী ভবানীর বংশধর রাজা আনন্দনাথ।
১৮৮৪ সালে প্রতিষ্ঠা হয় এ গ্রন্থাগার। তবে এর আগে ১৮৭৬ সালে প্রকাশিত ডাব্লিউ ডাব্লিউ হান্টারের স্ট্যাটিস্টিক্যাল এ্যাকাউন্ট বইতে এই লাইব্রেরির কথা বলা হয়েছে। ১৮৮৪ সালে ভবন এবং জমি পাওয়ার পর এই লাইব্রেরিটি পূর্ণাঙ্গ রূপ পায়। হান্টারের দেয়া তথ্য মতে ১৮৭১-৭২ সালে এই লাইব্রেরিতে বই ছিল মাত্র ৩ হাজার ২৪৭টি এবং সাময়িকী ছিল ছয়টি। এ সময় পাঠক ছিল নয়জন। এর মধ্যে ছয়জন ছিল ইংরেজ। রাজা আনন্দ রায়ের পরে তাঁর ছেলে রাজা চন্দ্র রায় বছরে ২০ পাউন্ড বা ২০০ টাকা অনুদান দিতেন।
এর মধ্যে পুরাতন বাস স্ট্যান্ডের কাশিমপুর হাউসে এক সময় ছিল এই গ্রন্থাগার। দিঘাপতিয়ার রাজা প্রমদা নাথ রায়ের দান করা বর্তমান ভবনে মিয়াপাড়ায় গ্রন্থাগারটি স্থানান্তিরত হয়। তার চার ছেলে রাজা প্রমদনাথ রায়, কুমার বসন্ত কুমার রায়, কুমার শরৎ কুমার রায়, কুমার হেমন্ত কুমার রায় এবং মেয়ে রাজকুমারী ইন্দুপ্রভা রায় রাজশাহীর অন্য প্রতিষ্ঠানের মতো এই লাইব্রেরিতেও বিভিন্নভাবে সহায়তা দিতেন।
আগে জেলা প্রশাসন, রাজশাহী এ্যাসোসিয়েশন এবং জাতীয় গ্রন্থকেন্দ্র থেকে নিয়মিত অনুদান পাওয়া যেত। এখন শুধু জাতীয় গ্রন্থকেন্দ্র থেকে বছরে অনুদান পাওয়া যায় ৬০ হাজার টাকা। এর মধ্যে বই হিসেবে দেয়া হয় ৩০ হাজার টাকা এবং নগদ অনুদান পাওয়া যায় ৩০ হাজার টাকা।
এখানকার শতকরা ৫০ ভাগ বই দুস্পাপ্য ও দুর্লোভ্য। গ্রন্থাগারের বয়স ১৫০ বছর হলেও এখানে ২০০ বছরের পুরনো বইও আছে। স্কটল্যান্ড হতে প্রকাশিত সেক্মপিওর গ্রন্থাবলী ১ম সংস্করণ, অ্যানুয়াল রেজিষ্টার, মাইকেল মধূসূদন দত্তের একেই বলে সভ্যতা ১ম সংস্করণ. বুড়ো শালিকের ঘাড়ে রো ১ম সংস্করণ, বৃটিশ আমলের পত্রিকা ভারতবর্ষ, শনিবারের চিঠি, বসুমতি, রিভিউ প্রভৃতি দুস্পাপ্য গ্রন্থ ও পত্রিকা থাকার কারণে বহু গবেষকের আগমন ঘটে এখানে।
গ্রন্থাগারের বার্ষিক ও আজীবন দুরকমের সদস্য হবার নিয়ম রয়েছে। বার্ষিক সদস্য হবার জন্য ৫ টাকা মূল্যমানের একটি সদস্য ফর্ম পূরণ করতে হবে। ১ কপি ছবি জমা দিতে হবে। ৪৫ টাকা জমা দিতে হবে। মাসিক ৫ টাকা জমা দিতে হবে। 
আজীবন সদস্য হবার জন্য ৫ টাকা মূল্যমানের একটি সদস্য ফর্ম পূরণ করতে হবে। ১ কপি ছবি জমা দিতে হবে। এককালীন ১০০ টাকা জমা দিতে হবে। মাসিক কোন টাকা জমা দিতে হবেনা।
এই গ্রন্থাগার পরিচালনা করে একটি কার্যনির্বাহী পরিষদ। বর্তমানে এখানে আছে ৯ সদস্য বিশিষ্ঠ এডহক কমিটি। জেলা প্রশাসক পদাধিকার বলে এই কমিটির সভাপতি। অতিরিক্ত জেলা প্রশাসক (শিক্ষা) সাধারণ সম্পাদকের দায়িত্ব পালন করছেন। অন্য ৭ জন সদস্য জেলা প্রশাসক মনোনীত।
অলিম্পিকে চীন
চীন মূলত প্রথম অলিম্পিক গেমসে অংশগ্রহণ করেছিল প্রজাতন্ত্রী চীন (আরওসি) নামে ১৯৩২ সালের অলিম্পিকে এবং ১৯৪৮ সাল পর্যন্ত অংশগ্রহণ করে। বর্তমানের চীন, যে গণপ্রজাতন্ত্রী চীন (পিআরসি) নামে প্রথম অলিম্পিক গেমসে অংশগ্রহণ করে ১৯৫২ সালে ফিনল্যান্ডের হেলসিংকি গেমসে, যদিও তাতে একজন মাত্র প্রতিযোগী একটি ইভেন্টে অংশগ্রহণ করেছিল। এই বছর আন্তর্জাতিক অলিম্পিক কমিটি গণপ্রজাতন্ত্রী চীন এবং প্রজাতন্ত্রী চীন (যে চীনা গৃহযুদ্ধের পর তাইওয়ান নামে পরিচিত) উভয় দেশকে অংশগ্রহনে জন্য স্বীকৃতি দেয়, যদিও পরে প্রজাতন্ত্রী চীন পরে প্রতিবাদস্বরুপ নাম প্রত্যাহার করে নিয়েছিল।
চীন একটি গেমসের স্বাগতিক হতে পেরেছে এবং আরও একটি গেমসের স্বাগতিকের জন্য নির্বাচিত হয়েছে।
ইমানুয়েল রিঙ্গেরা
ইমানুয়েল বুন্ডি রিঙ্গেরা (; জন্ম: ৮ সেপ্টেম্বর ১৯৯৩)একজন কেনীয় ক্রিকেটার। তিনি একদিনের আন্তর্জাতিক ম্যাচে খেলেছেন।
মহেড়া ইউনিয়ন
মহেড়া ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার মির্জাপুর উপজেলার অন্তর্গত। এটি টাঙ্গাইল শহরের ১৮ কিলোমিটার দক্ষিণ-পূর্বে, মির্জাপুরের ১২ কিলোমিটার উত্তর-পশ্চিমে এবং রাজধানী ঢাকা শহরের ৬৬ কিলোমিটার উত্তর-পশ্চিমে অবস্থিত।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, মহেড়া ইউনিয়নের মোট জনসংখ্যা ২৭,১৪৪ জন। এই ইউনিয়নে মোট ঘরসংখ্যা ৫৮১৬ টি।
মহেড়া ইউনিয়নের গড় স্বাক্ষরতার হার শতকরা ৫৬.৮ ভাগ (পুরুষ-৬২.২%, মহিলা-৫১.৫%)।
ফতেপুর ইউনিয়ন, মির্জাপুর
ফতেপুর ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার মির্জাপুর উপজেলার অন্তর্গত। এটি টাঙ্গাইল শহরের ২২ কিলোমিটার দক্ষিণ-পূর্বে, মির্জাপুরের ১১ কিলোমিটার উত্তরে এবং রাজধানী ঢাকা শহরের ৬৫ কিলোমিটার উত্তর-পশ্চিমে অবস্থিত।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, ফতেপুর ইউনিয়নের মোট জনসংখ্যা ২০,৮১৩ জন। এই ইউনিয়নে মোট ঘরসংখ্যা ৪৮৮০ টি।
ফতেপুর ইউনিয়নের গড় স্বাক্ষরতার হার শতকরা ৫০.২ ভাগ (পুরুষ-৫৩.৫%, মহিলা-৪৭.৪%)।
জামুর্কী ইউনিয়ন
জামুর্কী ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার মির্জাপুর উপজেলার অন্তর্গত। এটি মির্জাপুরের ১২.৪ কিলোমিটার উত্তর-পশ্চিমে এবং টাঙ্গাইল শহরের ১৮ কিলোমিটার দক্ষিণ-পূর্বে অবস্থিত।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, জামুর্কী ইউনিয়নের মোট জনসংখ্যা ৩৩,৪৯৩ জন। এই ইউনিয়নে মোট ঘরসংখ্যা ৭৮১০ টি।
জামুর্কী ইউনিয়নের গড় স্বাক্ষরতার হার শতকরা ৫৭.৭ ভাগ (পুরুষ-৬০%, মহিলা-৫৫.৫%)।
বানাইল ইউনিয়ন
বানাইল ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার মির্জাপুর উপজেলার অন্তর্গত। এটি মির্জাপুরের ১২.৪ কিলোমিটার উত্তর-পশ্চিমে এবং টাঙ্গাইল শহরের ১৮ কিলোমিটার দক্ষিণ-পূর্বে অবস্থিত।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, বানাইল ইউনিয়নের মোট জনসংখ্যা ২৩,৪০৮ জন। এই ইউনিয়নে মোট ঘরসংখ্যা ৫২৯১ টি।
বানাইল ইউনিয়নের গড় স্বাক্ষরতার হার শতকরা ৫৮.৩ ভাগ (পুরুষ-৬১.৬%, মহিলা-৫৫.৪%)।
আনাইতারা ইউনিয়ন
আনাইতারা ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার মির্জাপুর উপজেলার অন্তর্গত। এটি মির্জাপুরের ১৫ কিলোমিটার দক্ষিণ-পশ্চিমে এবং টাঙ্গাইল শহরের ৪২ কিলোমিটার দক্ষিণ-পূর্বে অবস্থিত।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অণুযায়ী, আনাইতারা ইউনিয়নের মোট জনসংখ্যা ২৪,৯১২ জন। এই ইউনিয়নে মোট ঘরসংখ্যা ৫৬৫৭ টি।
আনাইতারা ইউনিয়নের গড় স্বাক্ষরতার হার শতকরা ৫৩.৫ ভাগ (পুরুষ-৫৮.২%, মহিলা-৪৯.৬%)।
ভাতগ্রাম ইউনিয়ন
ভাতগ্রাম ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার মির্জাপুর উপজেলার অন্তর্গত। এটি মির্জাপুরের ৪ কিলোমিটার পশ্চিমে এবং টাঙ্গাইল শহরের ৩২ কিলোমিটার দক্ষিণ-পূর্বে অবস্থিত।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, ভাতগ্রাম ইউনিয়নের মোট জনসংখ্যা ২১,৮৬৯ জন। এই ইউনিয়নে মোট ঘরসংখ্যা ৫১০২ টি।
ভাতগ্রাম ইউনিয়নের গড় স্বাক্ষরতার হার শতকরা ৫৪.৫ ভাগ (পুরুষ-৫৮.৯%, মহিলা-৫০.৬%)।
গোড়াই ইউনিয়ন
গোড়াই ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার মির্জাপুর উপজেলার অন্তর্গত। এটি মির্জাপুরের ৬.৭ কিলোমিটার পূর্বে এবং টাঙ্গাইল শহরের ৩৩ কিলোমিটার দক্ষিণ-পূর্বে অবস্থিত।
কালের স্বাক্ষী বহনকারী লৌহজং ও বংসাই নদীর  তীরে গড়ে  উঠা মির্জাপুর উপজেলার একটি ঐতিহ্যবাহী অঞ্চল হলো গোড়াই ইউনিয়ন । কাল পরিক্রমায় আজ গোড়াই ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তা আজও সমুজ্জ্বল। গোড়াই ইউনিয়ন পরিষদের উত্তরে লতিফপুর ইউনিয়ন, দক্ষিনে মির্জাপুর উপজেলার বহুরিয়া ইউনিয়ন, পুর্বে সুনামধন্য মির্জাপুর ক্যাডেট কলেজ, আড়াই কিলোমিটার পশ্চিমে মির্জাপুর উপজেলা অবস্থিত।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, গোড়াই ইউনিয়নের মোট জনসংখ্যা ৫৭,৮৯৭ জন। এই ইউনিয়নে মোট ঘরসংখ্যা ১৪৩৯৭ টি।
ক) নাম – ১০নং গোড়াই ইউনিয়ন পরিষদ।
খ) আয়তন – ২৯.৫৫  (বর্গ কিঃ মিঃ)
গ) লোকসংখ্যা – ৬০,১৪৪ জন (প্রায়)
ঘ) গ্রামের সংখ্যা – ২৬ টি।
ঙ) মৌজার সংখ্যা – ১৫ টি।
চ) হাট/বাজার সংখ্যা - ০৯ টি।
ছ) উপজেলা সদর থেকে যোগাযোগ মাধ্যম – অটো, টেম্পু, বাস, ট্রাক, মাই্ক্রোবাস, ইত্যাদি।
জ) শিক্ষার হার – ৫৯.৪%।
সরকারী প্রাথমিক বিদ্যালয়- ১৪টি,
বে-সরকারী রেজিঃ প্রাঃ বিদ্যালয়- ০১টি,
উচ্চ বিদ্যালয়ঃ ৪টি,
উচ্চ বালিকা বিদ্যালয়ঃ ০টি,
মাদ্রাসা- ৪টি। রাজাবাড়ী, দেওহাটা, রশিদ দেওহাটা মাদ্রসা।
কলেজ-১টি।রাজাবাড়ী কলেজ।
ঝ) দায়িত্বরত চেয়ারম্যান – মোঃ আদিল খান (ভারপ্রাপ্ত)
ঞ) গুরুত্বর্পূণ ধর্মীয় স্থান- ২ টি।
ট) ঐতিহাসিক/পর্যটন স্থান – ২টি। (ক) গোড়াই জমিদার বাড়ী, (খ) মির্জাপুর ক্যাডেট কলেজ ।
ঠ) ইউপি ভবন স্থাপন কাল – ১লা ডিসেম্বর ১৯৯০ ইং।
ড) গ্রাম সমূহের নাম –
(১) গোড়াই মঈন নগর, (২) গোড়াই খামার পাড়া (৩) গোড়াই বিশার চালা, (৪) গোড়াই নাজির পাড়া (৫) গোড়াই সৈয়দপুর, (৬) গোড়াই হরির পাড়া, (৭) গোড়াই রনার চালা, (৮) গোড়াই কোদাল কাটা, (৯) গোড়াই নয়া পাড়া, (১০) গোড়াই লাল বাড়ী, (১১) গোড়াই সোহাগ পাড়া, (১২) গোড়াই গন্ধর্ব্য পাড়া, (১৩) গোড়াই আত্মারাম পাড়া, (১৪)গোড়াই জয়ের পাড়া (১৫) গোড়াই রহিমপুর, (১৬) রাজাবাড়ী,(১৭) রশিদ দেওহাটা, (১৮) কোদালিয়া, (১৯) মীর দেওহাটা, (২০) কদিম দেওহাটা, (২১) ধেরুয়া (২২) বাইমাইল, (২৩) রানাশাল, (২৪) ভানুয়াবহ, (২৫) কলিমাজানী, (২৬) পথহারা।
গোড়াই ইউনিয়নের গড় স্বাক্ষরতার হার শতকরা ৫৯.৪ ভাগ (পুরুষ-৬৪.১%, মহিলা-৫৪.৮%)।
লতিফপুর ইউনিয়ন
লতিফপুর ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার মির্জাপুর উপজেলার অন্তর্গত। এটি মির্জাপুরের ৫ কিলোমিটার উত্তর-পূর্বে এবং টাঙ্গাইল শহরের ৩৩ কিলোমিটার দক্ষিণ-পূর্বে অবস্থিত।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, লতিফপুর ইউনিয়নের মোট জনসংখ্যা ১৬,৮৫৭ জন। এই ইউনিয়নে মোট ঘরসংখ্যা ৩৭৯৬ টি।
লতিফপুর ইউনিয়নের গড় স্বাক্ষরতার হার শতকরা ৫৫.১ ভাগ (পুরুষ-৫৮.৮%, মহিলা-৫২%)।
ওয়ার্শী ইউনিয়ন
ওয়ার্শী ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার মির্জাপুর উপজেলার অন্তর্গত। এটি মির্জাপুরের ১০.৫ কিলোমিটার দক্ষিণে এবং টাঙ্গাইল শহরের ৩৮.৫ কিলোমিটার দক্ষিণ-পূর্বে অবস্থিত।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, ওয়ার্শী ইউনিয়নের মোট জনসংখ্যা ২৭,৬১১ জন। এই ইউনিয়নে মোট ঘরসংখ্যা ৬৪৫৬ টি।
ওয়ার্শী ইউনিয়নের গড় স্বাক্ষরতার হার শতকরা ৫৯.৮ ভাগ (পুরুষ-৬৩.৯%, মহিলা-৫৬.৩%)।
বহুরিয়া ইউনিয়ন
বহুরিয়া ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার মির্জাপুর উপজেলার অন্তর্গত। এটি মির্জাপুরের ১১ কিলোমিটার উত্তরে এবং টাঙ্গাইল শহরের ৩৮ কিলোমিটার দক্ষিণ-পূর্বে লৌহজং নদীর তীরে অবস্থিত।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, বহুরিয়া ইউনিয়নের মোট জনসংখ্যা ২১,৪০৪ জন। এই ইউনিয়নে মোট ঘরসংখ্যা ৪৯৮৫ টি।
বহুরিয়া ইউনিয়নের গড় স্বাক্ষরতার হার শতকরা ৫২.২ ভাগ (পুরুষ-৫৫.৭%, মহিলা-৪৯.১%)।
তরফপুর ইউনিয়ন
তরফপুর ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার মির্জাপুর উপজেলার অন্তর্গত। এটি মির্জাপুরের ২১ কিলোমিটার উত্তরে এবং টাঙ্গাইল শহরের ৫২ কিলোমিটার দক্ষিণ-পূর্বে অস্থিত।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, তরফপুর ইউনিয়নের মোট জনসংখ্যা ২৩,১৬৯ জন। এই ইউনিয়নে মোট ঘরসংখ্যা ৫১৬৮ টি।
তরফপুর ইউনিয়নের গড় স্বাক্ষরতার হার শতকরা ৪৭.৩ ভাগ (পুরুষ-৫০.৬%, মহিলা-৪৪.৪%)।
আজগানা ইউনিয়ন
আজগানা ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার মির্জাপুর উপজেলার অন্তর্গত। এটি মির্জাপুরের ১২ কিলোমিটার দক্ষিণ-পূর্বে এবং টাঙ্গাইল শহরের ৪১ কিলোমিটার দক্ষিণ-পূর্বে অবস্থিত।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অণুযায়ী, আজগানা ইউনিয়নের মোট জনসংখ্যা ৩২,৯৪৯ জন। এই ইউনিয়নে মোট ঘরসংখ্যা ৭৪৬৩ টি।
আজগানা ইউনিয়নের গড় স্বাক্ষরতার হার শতকরা ৫১.২ ভাগ (পুরুষ-৫৪.৫%, মহিলা-৪৮%)।
বাঁশতৈল ইউনিয়ন
বাঁশতৈল ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার মির্জাপুর উপজেলার অন্তর্গত। এটি মির্জাপুরের ১৭ কিলোমিটার পূর্বে এবং টাঙ্গাইল শহরের ৪৬ কিলোমিটার পূর্বে অবস্থিত।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, বাঁশতৈল ইউনিয়নের মোট জনসংখ্যা ২৯৭৮১ জন। এই ইউনিয়নে মোট ঘরসংখ্যা ৬৮৯৭ টি।
বাঁশতৈল ইউনিয়নের গড় স্বাক্ষরতার হার শতকরা ৫৮.৩ ভাগ (পুরুষ-৬১.৬%, মহিলা-৫৫.৫%)।
এর কেন্দ্র স্থলে একটি খ্যাতিমান কলেজ রয়েছে। যার নাম
খলিলুর রহমান কলেজ বর্তমানে খলিলুর রহমান ডিগ্রি কলেজ।
এছাড়াও এখানে একটি বিশেষ স্কুল ( মুন্সুর আলী উচ্চ বিদ্যালয়) ও রয়েছে।
ভাওড়া ইউনিয়ন
ভাওড়া ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার মির্জাপুর উপজেলার অন্তর্গত। এটি মির্জাপুরের ৩ কিলোমিটার দক্ষিণে এবং টাঙ্গাইল শহরের ২৬ কিলোমিটার পূর্বে অবস্থিত।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, ভাওড়া ইউনিয়নের মোট জনসংখ্যা ১৭৮৭২ জন। এই ইউনিয়নে মোট ঘরসংখ্যা ৪১২৩ টি।
ভাওড়া ইউনিয়নের গড় স্বাক্ষরতার হার শতকরা ৬১.৫ ভাগ (পুরুষ-৬৫.৬%, মহিলা-৫৭.৯%)।
ভাওড় ইউনিয়নের সর্ব দক্ষিণে অবস্থিত 
গ্রামের নাম হল আমরাইল তেলীপারা। 
গ্রামাটি মূলত সম্পূর্ণ মুসলিম অধিষ্ঠিত এলাকা। 
এই গ্রামে একটি সরকারি প্রাথমিক বিদ্যালয় সহ দুটি কেন্দ্রিয় জামে মসজিদ রয়েছে। 
এবং একটি ইসলামি প্রাতিষ্ঠানিক শিক্ষালয় অর্থাৎ আরবি শিক্ষার জন্য মাদ্রাসা রয়েছে। খেলাধুলা ও বার্ষিক ক্রিয়া অনুষ্ঠানের জন্য 
উন্মুক্ত সরকারি সুবিশাল মাঠ রয়েছে। 
পূর্বের ন্যায় বর্তমানে শিক্ষার হার বৃদ্বি। 
আমরাইল তেলীপারা যুব সংঘ নামে 
একটি সরকার অনুমোদিত যুব ক্লাব রয়েছে। যার মাধ্যমে যুবকদের কে গ্রামের উন্নয়ন মূলক কাজে 
উদ্ভূদ্ধ করা ও ক্রিয়া মূলক অনুষ্ঠান 
সম্পাদন করা হয়ে থাকে।
এলইডি ডিসপ্লে
একটি এলইডি ডিসপ্লে হচ্ছে সমতল প্যানেল ডিসপ্লে যা আলোক বিচ্ছুরণকারী ডায়োড এর একটি সারিকে পিক্সেল হিসেবে ব্যবহার করে একটি ভিডিও ডিসপ্লে এর জন্য। এদের ঔজ্জ্বল্য এদের বাইরে ব্যবহারের উপযোগী করে তোলে।
এলইডি ডিসপ্লে প্রদর্শন যন্ত্রে ব্যবহৃত হওয়ার পাশাপাশি সাধারন আলোকসজ্জাতেও ব্যবহার করার উপযোগী।
জেমস পি মিচেল ১৯৭৭ সালে প্রথম সম্পূর্ণ ফ্ল্যাট প্যানেল টিভি স্ক্রিন তৈরি, প্রদর্শিত এবং নথিভুক্ত করেছিলেন বলে ধারনা করা হয়। মডুলার, পরিমাপযোগ্য ডিসপ্লে শুরুতে ডিজাইন করা হয়েছিল শত শত Mv50 এলইডি দিয়ে এবং টেক্সাস ইনস্ট্রুমেন্টস থেকে নতুন বের হওয়া ট্রানজিসটর-ট্রানজিসটর লজিক মেমোরি এড্রেসিং সার্কিট দিয়ে।
১/৪  ইঞ্চি
পাতলা ফ্ল্যাট প্যানেল প্রোটোটাইপ এবং বৈজ্ঞানিক নথিপত্র প্রদর্শিত হয় ওয়াশিংটন ডিসিতে ২৯তম ISEF এক্সপোতে। ১৯৭৮ সালে এটি পুরস্কারপ্রাপ্ত হয় নাসা এবং জেনারেল মোটরস কর্পোরেশন কর্তৃক। একটি লিকুইড ক্রিস্টাল ডিসপ্লে(LCD) ম্যাট্রিক্স ডিজাইনও উদাহৃত হয়েছিল এলইডি পেপারে বিকল্প x-y স্ক্যান প্রযুক্তি হিসেবে এবং একটি ভবিষ্যৎ টিভি ডিসপ্লের বিকল্প মাধ্যম হিসেবে। ৭০ বছরের বেশি পুরনো এনালগ (cathode-ray tube technology) এর আধুনিক  x-y scan system এর সাথে পরিবর্তন একটি বড় ধরণের অগ্রগতি। ইলেক্ট্রো ম্যাগনেটিক স্ক্যান সিস্টেমের অপসারন একইসাথে অপসারন করে inductive deflection, electron beam এবং color convergence সার্কিটের।এই আধুনিক x-y scan সিস্টেম আধুনিক টিভির বর্তমান পাতলা আকারের হতে সাহায্য করেছে।
১৯৭৭ সালের মডেলটি ছিল একরঙা এর ডিজাইন অনুসারে। কার্যকর ব্লু এলইডি আসেনি পরবর্তী এক যুগেও। বর্তমানে বড় displays অধিক-উজ্জ্বল্ল্যের ডায়োড ব্যবহার করে অধিক বর্ণালি পাবার জন্য। ৩ যুগেরও বেশি সময় পর সনি ওলেড টিভি নিয়ে আসে।সনি XEL-1 OLED screen বাজারে নিয়ে আসে ২০০৯ সালে। পরবর্তীতে CES 2012 এ সনি ক্রিস্টাল এলইডি নিয়ে আসে, যা একটি true LED-display সংবলিত টিভি।
২০১১ সালে উয়েফা চাম্পিয়ন্স লিগ ম্যাঞ্চেস্টার ইউনাইটেড এবং বার্সেলোনা্র মধ্যকার ফাইনাল ম্যাচ সরাসরি সম্প্রচার করা হয় একটি EKTA screen এ 3D ফরম্যাটে। এর রিফ্রেশ রেট ছিল 100 Hz. কোণাকুণি ভাবে 7.11 m (২৩ ফিটt ৩.৯২ ইঞ্চি) দীর্ঘ এবং ৬.১৯২ × ৩.৪৮৩ মিটারের প্রদর্শন এরিয়া, এবং এটি গিনেস বুক অফ রেকর্ডসে নথিভুক্ত হয় সর্ববৃহৎ এলইডি 3D টিভি হিসেবে।
টমাস ওদোয়ো
টমাস ওদোয়ো মিগাই (জন্ম: ১২ মে ১৯৭৮) একজন কেনীয় ক্রিকেটার। তিনি একজন ডান হাতি ব্যাটসম্যান এবং ডানহাতি মিডিয়াম ফাস্ট বোলার।
ব্যারি জার্মান
ব্যারিংটন নোয়েল জার্মান, ওএএম (; জন্ম: ১৭ ফেব্রুয়ারি, ১৯৩৬) দক্ষিণ অস্ট্রেলিয়ার হাইন্ডমার্শ এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। এছাড়াও আন্তর্জাতিক ক্রিকেট কাউন্সিলের ম্যাচ রেফারির দায়িত্ব পালন করেছেন ব্যারি জার্মান। অস্ট্রেলিয়া ক্রিকেট দলের অন্যতম সদস্য ছিলেন তিনি। দলে তিনি মূলতঃ উইকেট-রক্ষক হিসেবে অংশ নিয়েছেন। পাশাপাশি ডানহাতে ব্যাটিংয়ে পারদর্শিতা দেখিয়েছেন তিনি।
১৪ বছর বয়সে দক্ষিণ অস্ট্রেলিয়ার ঘরোয়া ক্রিকেটে উইকেট-রক্ষক হিসেবে অভিষেক ঘটে তাঁর। তিন বছর পর সাউথ অস্ট্রেলিয়ান ন্যাশনাল ফুটবল লীগের জুনিয়রদের প্রতিযোগিতায় ওয়েস্ট টরেন্স ফুটবল ক্লাবে খেলেন। পায়ে চির ধরায় জার্মানের ফুটবল জীবনের সমাপ্তি ঘটে। ক্রিকেটে মনোনিবেশকালে আম্পায়ারিংয়ের দিকেও ঝুঁকে পড়েন তিনি। ১৬ ডিসেম্বর, ১৯৫৫ তারিখে দক্ষিণ অস্ট্রেলিয়ার সদস্যরূপে প্রথম-শ্রেণীর ক্রিকেটে অভিষেক ঘটে তাঁর। অ্যাডিলেড ওভালে নিউ সাউথ ওয়েলসের বিপক্ষে অনুষ্ঠিত ঐ খেলায় তিনি ১৪ ও ৯ এবং তিনটি ক্যাচ নিয়েছিলেন।
১৯৫৭-৫৮ মৌসুমে দক্ষিণ আফ্রিকা সফরে দুইজন উইকেট-রক্ষকের একজনরূপে মনোনীত হন। কিন্তু, অস্ট্রেলিয়ার তৎকালীন প্রথম পছন্দনীয় উইকেট-রক্ষক ওয়ালি গ্রাউটের কারণে প্রথম একাদশে অন্তর্ভূক্তিতে ব্যাঘাত সৃষ্টি ঘটে তাঁর। ডিসেম্বর, ১৯৫৯ সালে গ্রাউটের আঘাতপ্রাপ্তির ফলে গ্রীন পার্ক স্টেডিয়ামে অনুষ্ঠিত টেস্টে ভারতের বিপক্ষে তাঁর টেস্ট অভিষেক হয়। কিন্তু ঐ টেস্টে ব্যাটহাতে তিনি মাত্র ১ ও ০ করেন এবং দুইটি ক্যাচ নেন। গ্রাউট সুস্থ হয়ে মাঠে ফিরে আসলে তাঁকে পুণরায় সংরক্ষিত অবস্থায় রাখা হয়। এমনকি ১৯৬১ সালে ইংল্যান্ড সফরেও তিনি কোন টেস্টে অংশগ্রহণের সুযোগ থেকে বঞ্চিত হন। গ্রাউটের ভাঙ্গা চোয়ালের কারণে জার্মানের টেস্ট ক্রিকেটে প্রত্যাবর্তন ঘটে। ব্রিসবেনে অনুষ্ঠিত ১৯৬২-৬৩ মৌসুমের অ্যাশেজ সিরিজের প্রথম টেস্টে অংশগ্রহণ করেন।
১৯৬৪ সালে ভারত সফরে মুম্বইয়ের ব্রাবোর্ন স্টেডিয়ামে জার্মান তাঁর নিজস্ব সর্বোচ্চ ৭৮ রান তোলেন। ১৯৬৬ সালে গ্রাউট অবসর নিলে তিনি অস্ট্রেলিয়ার প্রথম পছন্দের উইকেট-রক্ষকে পরিণত হন। এরফলে ভারত, ইংল্যান্ড ও ওয়েস্ট ইন্ডিজের বিপক্ষে অনুষ্ঠিত সিরিজগুলোয় অংশ নেন। ১৯৬৮ সালের ইংল্যান্ড সফরে দলের সহঃ অধিনায়ক মনোনীত হন তিনি। নিয়মিত অধিনায়ক বিল লরি আঙ্গুলে আঘাত পেলে হেডিংলি টেস্টে দলের অধিনায়কত্ব করেন। খেলায় কেবলমাত্র ড্র হলেই চলে এ অবস্থায় অস্ট্রেলিয়া শুধুই পরাজয় এড়াতে লড়াই করে। খেলাটি ড্রয়ে পরিণত হলেও দলের রক্ষণাত্মক ক্রীড়াশৈলী প্রদর্শনের জন্য জার্মান ব্যাপকভাবে সমালোচিত হন।
সমগ্র খেলোয়াড়ী জীবনে তিনি উনিশ টেস্টে অংশ নিয়ে ১৪.৮১ গড়ে ৪০০ রান সংগ্রহ করেন। এছাড়াও ৫ ক্যাচ ও চার স্ট্যাম্পিং করেন তিনি। প্রথম-শ্রেণীর ক্রিকেটে ২২.৭৩ গড়ে ৫৬১৫ রানের পাশাপাশি ১৯১ খেলায় ৪৩১ ক্যাচ ও ১২৯ স্ট্যাম্পিং করেন। তাঁর উইকেটরক্ষণের রেকর্ডটি তৎকালীন সময়ে অস্ট্রেলিয়ার গ্রাউট ও বার্ট ওল্ডফিল্ডের পরই অবস্থান করে।
১৯৬৮-৬৯ মৌসুমে সফরকারী ওয়েস্ট ইন্ডিজের বিপক্ষে সিরিজ শেষে ক্রিকেট থেকে অবসর নেন তিনি। প্রথম-শ্রেণীর ক্রিকেট থেকে অবসর নেয়ার পর ঘোড়দৌড়ের দিকে ঝুঁকে পড়েন ও ক্রিকেট প্রশাসনে সম্পৃক্ত হন। ১৯৯৫ সালে প্রথমবারের মতো আইসিসি ম্যাচ রেফারিদের একজন হন। ২০০১ সাল পর্যন্ত এ দায়িত্বে ছিলেন। এ সময়ে তিনি ৫৩টি খেলা পরিচালনা করেছিলেন।
খেলোয়াড়ী জীবন শেষে তিনি স্বীকার করেন যে, তাঁর স্ট্যাম্পিংয়ের সিদ্ধান্তের ফলেই হানিফ মোহাম্মদ উপর্যুপরি টেস্ট সেঞ্চুরি থেকে বঞ্চিত হয়েছিলেন।
১৯৯৭ সালে ক্রিকেট খেলোয়াড়, কোচ ও আন্তর্জাতিক ক্রিকেট রেফারি এবং দক্ষিণ অস্ট্রেলিয়ায় ঘোড়দৌড়ের সাথে সংশ্লিষ্ট থাকার কারণে তাঁকে অর্ডার অব অস্ট্রেলিয়া পদকে ভূষিত করা হয়।
পহেলা ফাল্গুন
পয়লা ফাল্গুন বা পহেলা ফাল্গুন বাংলা পঞ্জিকার একাদশতম মাস ফাল্গুনের প্রথম দিন ও বসন্তের প্রথম দিন। গ্রেগরীয় বর্ষপঞ্জি অনুসারে ১৩ই ফেব্রুয়ারি পহেলা ফাল্গুন পালিত হয়। বসন্তকে বরণ করে নেয়ার জন্য বাংলাদেশ এবং ভারতের পশ্চিমবঙ্গ, আসাম, ত্রিপুরা, ঝাড়খণ্ড ও ওড়িশায় সহ অন্যান্য রাজ্যে দিনটি বিশেষ উৎসবের সাথে পালিত হয়। বাংলাদেশে জাতীয় বসন্ত উৎসব উদযাপন পরিষদ এই দিনকে বরণ করতে চারুকলার বকুলতলায় এবং ধানমণ্ডির রবীন্দ্র সরোবর উন্মুক্ত মঞ্চে প্রতিবছর "জাতীয় বসন্ত উৎসব" আয়োজন করে।
বাংলার এই অঞ্চলে, প্রাচীন আমল থেকেই বসন্ত উৎসব পালিত হচ্ছে। হিন্দুদের পৌরাণিক উপাখ্যান ও লোককথাগুলোতে এই উৎসবের উল্লেখ পাওয়া যায়। হিন্দু বৈষ্ণবরা এটি বেশ আয়োজনের সাথে পালন করে থাকেন।
বিশ্বকবি রবীন্দ্রনাথ ঠাকুরের সময়কাল থেকেই শান্তিনিকেতনে বিশেষ নৃত্যগীতের মাধ্যমে বসন্তোৎসব পালনের রীতি চলে আসছে। বঙ্গাব্দ ১৪০১ সাল থেকে বাংলাদেশে প্রথম ‘বসন্ত উৎসব’ উদযাপন করার রীতি চালু হয়। সেই থেকে জাতীয় বসন্ত উৎসব উদযাপন পরিষদ বসন্ত উৎসব নিয়মিত আয়োজন করে আসছে।
রাজশাহী সরকারি মহিলা কলেজ
রাজশাহী সরকারি মহিলা কলেজ রাজশাহী জেলার মেয়েদের জন্য একমাত্র সরকারি উচ্চ শিক্ষাপ্রতিষ্ঠান। কিন্তু জেলার মেয়েদের চেয়ে জেলার বাইরের মেয়েদের সংখ্যাও কম নয় । রাজশাহীর কয়েকজন বিদ্যোৎসাহী ব্যক্তির উদ্যোগে ও জনসাধারণের আর্থিক সহায়তায় ১৯৬২ সালের ২৫ এপ্রিল কলেজটি প্রতিষ্ঠা করা হয় ।
ঔপনিবেশিক আমল থেকেই রাজশাহী শিক্ষানগরী হিসাবে পরিচিত হলেও এখানে স্বতন্ত্র কোনো মহিলা কলেজ ছিল না। তাই নারীদের আত্মপ্রতিষ্ঠা ও নারী শিক্ষা প্রসারের জন্য রাজশাহীর কয়েকজন বিদ্যোৎসাহী ব্যক্তির উদ্যোগে ও জনসাধারণের আর্থিক সহায়তায় ১৯৬২ সালের ২৫ এপ্রিল নগরীর কাদিরগঞ্জ মহল্লার অর্ন্তগত তারিনী বাবু’র বাগান নামে পরিচিত বৃক্ষশোভিত প্রায় দশ একরের একটি মনোরম ভূখন্ডে রাজশাহী মহিলা কলেজ প্রতিষ্ঠা করা হয়। প্রতিষ্ঠাকালীন বদলী সনদের মাধ্যমে ভর্তিকৃত পচিশ জন ছাত্রী নিয়ে এই কলেজের যাত্রা শুরু হয়।
প্রথম হতেই শিক্ষা, সাহিত্য-সংস্কৃতি, ক্রীড়া ইত্যাদি ক্ষেত্রে ছাত্রীদের অসাধারণ সাফল্যের ফলে এই কলেজের প্রতি ছাত্রী ও অভিভাবকদের আগ্রহ বৃদ্ধি পায়। ষাটের দশকের মাঝামাঝি তৎকালীন সরকার প্রতিটি জেলায় একটি করে মহিলা কলেজ স্থাপনের ব্যবস্থা নিলে ১৯৬৮ সালের ২৫ এপ্রিল সেই পরিকল্পনার আওতায় এই কলেজটির সরকারীকরণ সম্পন্ন হয়।
এই কলেজে বাংলা, ইংরেজি, অর্থনীতি, রাষ্ট্রবিজ্ঞান, ইসলামের ইতিহাস ও সংস্কৃতি এবং দর্শন বিষয়ে অনার্স কোর্স, ডিগ্রী (পাস) এবং উচ্চ মাধ্যমিক শ্রেণিতে বিজ্ঞান, মানবিক ও ব্যবসায় বিভাগ চালু রয়েছে।এছাড়াও কলেজে সর্বমোট ২১টি বিভাগ রয়েছে।
কালনী নদী
কালনী নদী বাংলাদেশের উত্তর-পূর্বাঞ্চলের সুনামগঞ্জ জেলার একটি নদী। নদীটির দৈর্ঘ্য ৩২ কিলোমিটার, গড় প্রস্থ ৫৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কালনী নদীর প্রদত্ত পরিচিতি নম্বর উত্তর-পূর্বাঞ্চলের নদী নং ১৫।
কালনী নদীটি সুনামগঞ্জ জেলার দিরাই উপজেলার করিমপুর ইউনিয়ন এলাকার পুরনো সুরমা নদী হতে উৎপত্তি লাভ করেছে। অতঃপর এই নদীর জলধারা শাল্লা উপজেলার হাবিবপুর ইউনিয়ন পর্যন্ত প্রবাহিত হয়ে চামতি নদীতে নিপতিত হয়েছে।
এই নদীর পাশেই বরাম হাওর ও ধরমপাশা উপজেলার সোনাডুবি হাওর অবস্থিত।
অলিম্পিকে মার্কিন যুক্তরাষ্ট্র
মার্কিন যুক্তরাষ্ট্র আধুনিক অলিম্পিক গেমসের সকল আসরে ক্রীড়াবিদ প্রেরণ করে আসছে, শুধুমাত্র ১৯৮০ গ্রীষ্মকালীন অলিম্পিক বাদে যা বয়কটে যুক্তরাষ্ট্র নেতৃত্বে দিয়েছিল। মার্কিন যুক্তরাষ্ট্র অলিম্পিক কমিটি (USOC) হল যুক্তরাষ্ট্রে অলিম্পিক ক্রীড়া নিয়ন্ত্রণকারী জাতীয় অলিম্পিক কমিটি।
মার্কিন ক্রীড়াবিদগণ গ্রীষ্মকালীন অলিম্পিক গেমসে ২,৪০০ টি পদক এবং শীতকালীন অলিম্পিক গেমসে ২৮১ টি পদক জিতেছে। সবচেয়ে বেশি পদক জিতেছে অ্যাথলেটিকস (ট্রাক অ্যান্ড ফিল্ড) (৭৬৭.৩২%) এবং সাঁতারে (৫২০.২২%)। থমাস বুর্ক হলেন অলিম্পিকে প্রতিনিধিত্বকারী প্রথম ক্রীড়াবিদ। তিনি গ্রীকের এথেন্সে অনুষ্ঠিত ১৮৯৬ গ্রীষ্মকালীন অলিম্পিকে পুরুষদের ১০০ মিটার ও ৪০০ মিটার উভয়ে প্রথম স্থান অর্জন করেছিলেন। অলিম্পিকে প্রতিনিধিত্বকারী দেশসমূহের মধ্যে যুক্তরাষ্ট্রের মাইকেল ফেলপস হল সবচেয়ে সফল ক্রীড়াবিদ, যে ১৮ টি স্বর্ণ সহ ২২টি পদক জিতেছে।
ইঙ্গলসস্ট্যাড
ইঙ্গলসস্ট্যাড, একটি নগরী যেটি জার্মানির স্বায়ত্তশাসিত প্রদেশ বাভারিয়ার অন্তর্গত। শহরটি বাভারিয়ার মধ্যাঞ্চলে দানিয়ুব নদীর তীরে অবস্থিত।, ইঙ্গলসস্ট্যাডে মোট ১,৩১,০০২ জন লোকের বসবাস। এটি মিউনিখ মেট্রোপলিটন এলাকার একটি অংশ যার মোট জনসংখ্যা প্রায় ৫০ লক্ষ।
অষ্টবিংশ শতাব্দীতে এই ইঙ্গলসস্ট্যাডেই বাভারিয়ান সামাজিক গুপ্ত সংগঠন ইলুমিনাটির জন্ম হয়েছিল।
ইঙ্গলসস্ট্যাড, মেরি শেলি রচিত ফ্রাঙ্কেস্টাইন উপন্যাসের একটি স্থাপনাও বটে যেটিতে বিজ্ঞানী ফ্রাঙ্কেস্টাইন মহাদানব সৃষ্টি করে।
জার্মান অটোমোবাইল কোম্পানি অডি এবং সামরিক বিমান নির্মাণকারী প্রতিষ্ঠান ক্যাসিডিয়ান (অতীতে ইএডিএস ডিএস) এর সদর দপ্তর এই শহরে অবস্থিত। এছাড়া ইলেকট্রনিক ষ্টোর মিডিয়া মার্কেট ও সেটার্ন এই শহরেরই অন্তর্গত।
২০০৬ সালে ইঙ্গলসস্ট্যাড কেন্দ্রীয় রেলস্টেশন নুরেমবুর্গ এর সাথে দ্রুত-গতির রেলের মাধ্যমে সংযুক্ত হয়। যাত্রীচাপ কমাতে ইঙ্গলসস্ট্যাডে আরেকটি রেলস্টেশন বিদ্যমান। শহরের উত্তর দিকে অবস্থিত বলে এটির নাম ইঙ্গলসস্ট্যাড নর্ড স্টেশন।
বগুড়ার দই
দধি বা দই হল এক ধরনের দুগ্ধজাত খাদ্য যা দুধের ব্যাক্টেরিয়া গাঁজন হতে প্রস্তুত করা হয়। সারা বাংলাদেশে দই পাওয়া গেলেও স্বাদে ও গুনে অতুলনীয় হওয়ায় বগুড়ার দই দেশ ও দেশের বাইরে খুব জনপ্রিয়। এর খ্যাতি মূলত ব্রিটিশ আমল থেকে সর্বত্র ছড়িয়ে পরে। ষাটের দশকের প্রথম ভাগে বৃটেনের রানী এলিজাবেথ থেকে শুরু করে মার্কিন মুল্লুকেও গিয়েছে বগুড়ার দই। পাকিস্তানের তদানীন্তন প্রেসিডেন্ট আইয়ুব খান বৃটেন ও মার্কিন যুক্তরাষ্ট্রের কর্তাদের সহানুভূতি পেতে পাঠিয়েছিলেন এই দই।
বগুড়ার দইয়ের ইতিহাস শুরু হয় বগুড়ারই শেরপুর উপজেলা থেকে। স্থানীয়দের মতে সনাতন ঘোষ সম্প্রদায় দই তৈরী করে বগুড়াকে দেশের সর্বত্র পরিচিত করে তুলেছিল। তবে সেই ঘোষদের হাতে এখন আর দইয়ের বাজার নেই। এটি চলে গেছে মুসলিম সম্প্রদায়সহ অন্যান্য প্রতিষ্ঠিত ব্যবসায়ীদের অধীনেে।
জানা যায় বগুড়ার শেরপুরে প্রথম দই তৈরী হয় প্রায় আড়াইশ বছর আগে। তৎকালীন বগুড়ার শেরপুরের ঘোষ পরিবারের ঘেটু ঘোষ প্রথম দই তৈরী আরম্ভ করেন। টক দই তৈরী থেকে বংশ পরম্পরায় তা চিনিপাতা বা মিষ্টি দইয়ে রূপান্তরিত হয়। আর কালের বিবর্তনে স্বাদের বৈপরিত্যের কারণে দইয়ের বহুমুখী ব্যবহার শুরু হয়। টক দই দিয়ে মেজবানের রান্না ও ঘোল তৈরী হয়। অতিথি আপ্যায়নে চলে মিষ্টি দই।
বগুড়ার দইয়ের ইতিহাস প্রায় আড়াইশ বছরের পুরোনো হলেও স্বর্ণযুগ ছিল স্বাধীনতার পূর্ববর্তী সময়ে। সেসময় এর প্রস্তুত প্রণালী ছিল অতি গোপনীয়। জানা যায় ঘোষেরা যখন দই তৈরী করত তখন এর গোপনীয়তা বজায় রাখতো। ফলে বাইরের কেউ দই তৈরী করতে পারত না। পরবর্তিতে সেটিকে আর তারা ধরে রাখতে পারেনি। এখন শেরপুরেই অনেক ব্যবসায়ী দই তৈরী করে। এদের মধ্যে ঘোষ পরিবারের লোকদের সংখ্যা অনেক কম।
দই তৈরিতে প্রয়োজন হয় হয় গরুর দুধ, চিনি, সামান্য পরিমাণ পুরোনো দই ও মাটির একটি হাঁড়ি বা সরা। কড়াই বা পাতিলে দুধ জ্বাল দেয়ার মাধ্যমে দই তৈরি করা হয়ে থাকে।
অলিম্পিকে কানাডা
কানাডা ১৯০০ সালে অলিম্পিক গেমসে অভিষেকের পর থেকে সকল শীতকালীন অলিম্পিক গেমস এবং গ্রীষ্মকালীন অলিম্পিক গেমসে প্রতিনিধি পাঠিয়েছে, একমাত্র ১৯৮০ গ্রীষ্মকালীন অলিম্পিক ছাড়া, যা বয়কট করেছিল। কানাডা অংশগ্রহনকারী সকল গেমসে কমপক্ষে একটি হলেও পদক জিতেছে। কানাডা অলিম্পিক কমিটি কানাডায় আইওসির প্রতিনিধিত্বকারী জাতীয় অলিম্পিক কমিটি।
২০১০ শীতকালীন অলিম্পিক গেমস কানাডার ভ্যানকুভারে অনুষ্ঠিত হয়, যাতে ১৪ টি স্বর্ণ সহ ২৬ টি পদক নিয়ে প্রথম কোন গেমসে সবচেয়ে বেশি পদক জয়ী হওয়া দেশের কাতারে স্থান করে নেয়।
কানাডা তিনটি গেমসের আয়োজন করেছে।
গ্রেট ইস্টার্ন হোটেল
গ্রেট ইস্টার্ন হোটেল (আনুষ্ঠানিকভাবে ললিত গ্রেট ইস্টার্ন হোটেল) ভারতের কলকাতা () শহরে অবস্থিত ঔপনিবেশিক যুগের একটি হোটেল । হোটেলটি ১৮৪০ কিংবা ১৮৪১ সালে প্রতিষ্ঠিত হয়; এমন একটি সময়ে যখন কলকাতা, ইস্ট ইন্ডিয়া কোম্পানির রাজধানী এবং ভারতের অন্যতম গুরুত্বপূর্ণ একটি শহর ছিলো। শহরটির স্বর্ণালী সময়ে একে "প্রাচ্যের রত্ন" বলে অভিহিত করা হতো, গ্রেট ইস্টার্ন হোটেল অনেক উল্লেখযোগ্য ব্যক্তিবর্গকে শহরটিতে অবস্থান ও পরিদর্শনের জন্য আতিথ্য প্রদান করেছে। ১৯৪৭ সালে ভারতের স্বাধীনতা লাভের পর, হোটেল তার ব্যবসা অব্যাহত রেখেছিলো কিন্তু পশ্চিমবঙ্গের নকশাল আন্দোলনের সময় হোটেলটি তার চাহিদা হারাতে থাকে; পরে রাজ্য সরকার এর পরিচালনার দায়িত্ব গ্রহণ করে। ২০০৫ সালে এটি একটি প্রাইভেট কোম্পানির কাছে বিক্রি করা হয় এবং একটি ব্যাপক সংস্কার করার পর ২০১৩ সালের নভেম্বরে পুনরায় চালু করা হয় ।
ব্রিটিশরাই কলকাতায় সর্বপ্রথম আধুনিক হোটেলের সূচনা করেছিলো। সবচেয়ে পুরাতন হোটেলটি ছিলো জন স্পেন্সেস হোটেল। স্পেন্সেস, এশিয়ায় সর্বপ্রথম এই হোটেলটি ১৮৩০ সালে জনসাধারণের জন্য উন্মুক্ত করে দেওয়া হয়। গ্রেট ইস্টার্ন হোটেলটি ১৮৪০ কিংবা ১৮৪১ সালে ডেভিড উইলসন দ্বারা অকল্যান্ড হোটেল নামে প্রতিষ্ঠিত হয়, হোটেলের নামকরণ করা হয় অকল্যান্ডের ১ম আর্ল জর্জ ইডেন|১ম আর্ল জর্জ ইডেনের নামানুসারে, যিনি পরবর্তিতে ভারতের গভর্নর জেনারেল হয়েছিলেন।[১] হোটেলটি খোলার পূর্বে উইলসন একই স্থানে একটি বেকারি চালাতেন। হোটেলটি ১০০ টি কক্ষ এবং নিচতলায় একটি ডিপার্টমেন্টাল স্টোর নিয়ে চালু করা হয় । (স্পেন্সেস হোটেল, ১৮৩০ সালে প্রতিষ্ঠিত কিন্তু এখন আর নেই, যা কলকাতার প্রথম প্রধান হোটেল হিসেবে বিবেচনা করা হয়)। এছাড়াও হোটেল পরিচালনা পরিষদে একজন ভারতীয় দায়িত্বরত আছে এমন ক্ষেত্রেও এটি প্রথম হোটেল, ১৮৫৯ সাল । এটা ১৯১৫ সালে হোটেলটির নামকরণ গ্রেট ইস্টার্ন হোটেল হয় ।
এর স্বর্ণালী দিনগুলোতে হোটেলটি "প্রাচ্যের জুয়েল" এবং "প্রাচ্যের স্যাভয়" হিসেবে পরিচিত ছিল এবং কিপলিং এর ছোটগল্প সিটি অব ড্রেডফুল নাইট|সিটি অব ড্রেডফুল নাইটে এর বর্ণনা রয়েছে । ১৮৮৩ সালে হোটেলটি সম্পর্কে এটা বলা হতো যে " একজন লোক হোটেলটির একপাশ দিয়ে ঢুকে, সম্পূর্ন সাজসরঞ্জাম কিনতে পারত, বিয়ের উপহার, অথবা বাগানের জন্য বীজ, ভাল খাবার উপভোগের পর, যদি বারমেইড রাজী থাকত, তবে হোটেলের অপর প্রান্ত দিয়ে বের হয়ে বিবাহ বন্ধনে আবদ্ধ হতে পারত । হোটেলটি অনেক বিখ্যাত ব্যক্তিদের আতিথ্য প্রদান করেছিলো যাদের মধ্যে রয়েছে নিকিতা ক্রুশ্চেভ এবং নিকোলাই বুলগানিন, দ্বিতীয় এলিজাবেথ, মার্ক টোয়েন, ডেভ ব্রুবেক[৬] এবং হো চি মিন। ২০০৫ সালে এর পুনর্বহালের উদ্দেশ্যে বন্ধ হওয়ার আগে পর্যন্ত, হোটেলটি এশিয়ার দীর্ঘ সময় পর্যন্ত ক্রমাগত চালু হোটেল ছিলো।
পশ্চিমবঙ্গের নকশাল যুগের সময় হোটেলেটির অবস্থার অবনতি হতে শুরু করে এবং ১৯৭০ সাল পর্যন্ত এর এ অবস্থা অব্যাহত থাকে, যে পর্যন্ত না এর ব্যবস্থাপনা রাজ্য সরকার দ্বারা অধিগৃহীত হয় । রাজ্য সরকার ২০০৫ সালে বেসরকারী গ্রুপ দি ললিত হোটেল, প্রাসাদ এবং রিসর্ট এর কাছে হোটেলটি বিক্রি করে ।
হোটেলটি, পূর্বে কয়েক বছর বন্ধ ছিলো, হোটেলটিতে ব্যাপক সংস্কার কাজ চলছে, ২০১৩ সালের নভেম্বরে ললিত গ্রেট ইস্টার্ন হোটেল নামে সাময়িকভাবে হোটেলটি চালু হয়। ভবনটি একটি ওয়ার্ল্ড হেরিটেজ (বিশ্ব ঐতিহ্যবাহী স্থান) হিসেবে নিবন্ধিত[ হয়েছে এবং সংস্কারের মাধ্যমে হোটেলটির সম্মুখভাগ এবং মূল বৈশিষ্ট্য রক্ষা করা যাবে বলে আশা করা হচ্ছে । হোটেলটিকে তিনটি অংশে বিভক্ত করা হয়েছে- হেরিটেজ(ঐতিহ্য)১, হেরিটেজ(ঐতিহ্য) ২ ও নতুন ব্লক ।
মানবজমিন (উপন্যাস)
মানবজমিন ভারতীয় বাঙালি লেখক শীর্ষেন্দু মুখোপাধ্যায় রচিত ১৯৮৮ সালের একটি উপন্যাস। উপন্যাসটি গ্রন্থাকারে প্রকাশিত হওয়ার পূর্বে "দেশ" পত্রিকায় প্রকাশিত হয়। পরবর্তীকালে আগস্ট, ১৯৮৮ সালে কলকাতার আনন্দ পাবলিশার্স থেকে এটি গ্রন্থাকারে প্রকাশিত হয়। এ উপন্যাসের জন্য ১৯৮৯ সালে শীর্ষেন্দু মুখোপাধ্যায় সাহিত্য অকাদেমি পুরস্কার লাভ করেন।
"মানবজমিন" উপন্যাসসের উপর ভিত্তি করে একটি দীর্ঘ ধারাবাহিক টেলিভিশন নাটক নির্মাণ করেছিলেন বাংলাদেশি নির্মাতা মুরাদ পারভেজ। নাটকটি ২০১০ সালের ৭ জুন থেকে ২০১১ সালের ৭ জুন পর্যন্ত এনটিভি চ্যানেলে প্রচারিত হয়েছিল।
মেগচামী ইউনিয়ন
মেগচামী ইউনিয়ন, বাংলাদেশের ফরিদপুর জেলার মধুখালী উপজেলাধীন একটি ইউনিয়ন। এটি প্রতিষ্ঠিত হয় ১৯৮৬ সালের ২১ নভেম্বর।
মেগচামী ইউনিয়নের উত্তরে জামালপুর ইউনিয়ন, দক্ষিনে বাগাট, পশ্চিমে জঙ্গল ইউনিয়ন এবং পূর্বদিকে গাজনা ইউনিয়ন অবস্থিত।
এই ইউনিয়নের মোট ওয়ার্ডের সংখ্যা ৯ টি।
কৃষি কাজ প্রধান পেশা। এছাড়াও অন্যান্য পেশার লোক রয়েছে।
দ্য মহাভারত (আর. কে. নারায়ণ)
দ্য মহাভারত (ইংরেজি: The Mahabharata) হল ভারতীয় লেখক আর. কে. নারায়ণের লেখা একটি পুরাণভিত্তিক গ্রন্থ। এই গ্রন্থটি "মহাভারত" নামক হিন্দু মহাকাব্যের সংক্ষেপিত গদ্যানুবাদ। ১৯৭৮ সালে লন্ডনের হেইনিম্যান থেকে এটি প্রথম প্রকাশিত হয়। আর. কে. নারায়ণ হিন্দু পুরাণের উপাখ্যানগুলি পুনর্কথনের যে উদ্যোগ নিয়েছিলেন, সেই উদ্যোগের তৃতীয় গ্রন্থ এটি। উল্লেখ্য, প্রথম দুটি গ্রন্থ ছিল "গডস্‌, ডেমনস্‌ অ্যান্ড আদার্স" ও "দ্য রামায়ণ"। ১৯৯৫ সালে এই তিনটি গ্রন্থকে একত্রে "দি ইন্ডিয়ান এপিকস রিটোল্ড" শিরোনামে প্রকাশিত হয়।